Suiwel: Internasionale pryse ontplof . . . SA boere bly wurg | Landbou
Suiwel: Internasionale pryse ontplof . . . SA boere bly wurg
ONDER DRUK. Die verswakkende winsgewendheid van melkboere gaan tot laer produksie lei. FOTO: MARIEKE SNYMAN
Met druk wat uit elke oord op plaaslike melkboere geplaas word, lyk dit of 'n nuwe vlaag boere die bedryf gaan verlaat.
Die vinnige herstel van die wêreldekonomie ná covid-19 het 'n wanbalans tussen die aanbod van en vraag na kommoditeite veroorsaak. Kommoditeitskenners voorspel reeds sedert middel 2021 dat die wêreld in 'n kommoditeit-supersiklus inbeweeg. Dit behels 'n lang tydperk van bogemiddeld hoë pryse.
Hoewel internasionale kommoditeitspryse in 2021 gestabiliseer het, het pryse sedert einde 2021 weer begin styg. In Januarie 2022 het mnr. Jeffrey Currie, hoof van kommoditeits-navorsing by Goldman Sachs, gesê dat die wêreld maar nog net aan die begin van die supersiklus is.